Sasa ana miaka 27 na huishi Ujerumani.

Amesimulia BBC jinsi alivyonunuliwa na kuuzwa mara tatu na wafanyabiashara ya kuuza watumwa.

Baadhi ya nyakati, alizuiliwa miezi kadha na waliokuwa wamemteka, akateswa na hata kunyimwa chakula.

Hii ndiyo hadithi ya maisha yake.

Nilizaliwa wilaya ya Agarfa katika eneo la Bale jimbo la Oromia nchini Ethiopia.

Niliondoka Ethiopia kwenda Sudan mwaka 2013.  

Baada ya kuishi mwaka mmoja na miezi kadha Sudan, nilianza safari kwenda Libya nikiwa na wahamiaji wengine - tulilipa dola 600 kila mmoja kwa waliokuwa wanatusafirisha.

Tulikuwa watu 98 kwenye lori.

Tulisafiri kwa siku sita katika jangwa la Sahara na tukafika eneo moja katika mpaka wa Misri, Libya na Chad ambapo wanaowasafirisha wahamiaji kubadilishana wahamiaji.

Tulikuwa tumekumbana na matatizo mengi safarini.

Kuna watu wenye silaha ambao wangetusimamisha huko jangwani ghafla na kutuibia kila kitu.

Watu walilazimika kuketi mmoja juu ya mwingine na joto lilikuwa kali ajabu.

'Hawakuwa kama binadamu'

Katika eneo hilo la mpakani, kundi la majambazi lilituteka nyara sote na kutupeleka Chad. Walitusafirisha kwa siku mbili jangwani na kutupeleka hadi kwenye kambi yao.

Walikuwa na silaha kali. Na walizungumza Kiarabu na lugha nyingine.

Walileta gari na kusema kwamba wale miongoni mwetu ambao wangelipa dola 4,000 kila mmoja wangeweza kupata fursa ya kuingia kwenye gari hilo.

Lakini wale ambao hawangeweza wangesalia humo kambini.

Hatukuwa na pesa hizo lakini tulizungumza wenyewe na kuamua kwamba tujifanye kwamba tulikuwa na pesa hizo tupate fursa ya kuingia kwenye gari hilo.

Tulisafiri kwa siku nyingine tatu na kufika eneo ambapo huwa wanawauza wahamiaji.

Wale waliotuchukua walitwambia kwamba walikuwa wametununua dola 4,000 kila mmoja na kwamba tusipowalipa pesa hizo basi hawangetwachilia.

Kulikuwa na wahamiaji wengine kutoka Somalia na Eritrea ambao walikuwa wamekaa huko kwa zaidi ya miezi mitano.

Walikuwa wameteswa na kuteseka sana. Hawakuonekana kama binadamu.

Tuliteseka sana pia.

Walitulazimisha kunywa... \n\nNipe kichwa kizuri cha makala hapo juu.
'Niliuzwa kama mtumwa mara tatu Chad na Libya'